Бәширова Фирҙәүес Тимербулат ҡыҙы

Бәширова Фирҙәүес Тимербулат ҡыҙы  (14 октябрь 1945 йыл) — башҡорт шағиры, дәүләт һәм йәмәғәт эшмәкәре. 1997 йылдан Башҡортостан Яҙыусылар союзы ағзаһы. Татарстан Республикаһы башҡорттары ҡоролтайы рәйесе (2002). Башҡортостан Республикаһының Халыҡтар дуҫлығы ордены кавалеры һәм атҡаҙанған мәҙәниәт хеҙмәткәре (2005).

 Биографияһы 
Фирҙәүес Тимербулат ҡыҙы Бәширова 1945 йылдың 14 октябрендә Башҡорт АССР-ының Маҡар районы Смаҡай ауылында (хәҙер Ишембай ҡалаһының бер биҫтәһе) тыуған«Башинформ» мәғлүмәт агентлығы, 2015, 14 октябрь.

1964 йылда Ишембайҙың 2-се интернат-мәктәбен көмөш миҙалға тамамлай. Хеҙмәт юлын 1968 йылда Силәбе өлкәһенең Арғаяш районы Бажыҡ ауылында физика уҡытыусыһы булып башлай. Артабан Башҡортостандың Бәләбәй ҡалаһындағы машиналар эшләү техникумында уҡыта. 1971 йылда Силәбе дәүләт педагогия институтында диплом яҡлай.

Кейәүгә сығып, Татарстанға күсеп барғас, «КамАЗ»да инженер, Яр Саллы ҡалаһының Автозавод район Советы башҡарма комитетында экономист була. Күп йылдар Татарстан Республикаһы Президенты аппаратында халыҡ-ара мөнәсәбәттәр буйынса референт, республиканың төбәк һәм милли сәйәсәт министрлығында төп белгес вазифаларын башҡара.

 Йәмәғәт эшмәкәрлеге 
Фирҙәүес Бәширова Татарстан Республикаһы башҡорттары ҡоролтайы рәйесе, күрше төбәктә башҡорт мәҙәниәтен пропагандалауға, унда йәшәгән милләттәштәребеҙ араһында халҡыбыҙҙың йолаларын һәм ғөрөф-ғәҙәттәрен һаҡлап ҡалыуға һәм артабан үҫтереүгә ҙур өлөш индерә.

 Әҙәби ижады 
Фирҙәүес Бәширова мәктәптә уҡыған йылдарында шиғырҙар яҙа башлай . Тәүге шиғырҙары девушек" (Казань, 1984) коллектив йыйынтарында нәшер ителә. «Һаташыу» һәм «Мин ҡайтмам» поэмалары,  «Йөрәгем һеҙҙең өсөн тибә» (Ҡаҙан, 1987), «Йылы һүҙ көтәм» (Ҡаҙан, 1994) һәм «Үҙ яҙҙарыма ҡайтам» (Өфө, 1996) шиғырҙар йыйынтыҡтары, шулай уҡ Смаҡай тарихы тураһында — «Беҙ — Смаҡай ейәндәре» исемле китабы һәм башҡа әҫәрҙәре билдәле .

Башҡорт һәм татар телдәрендә яҙа. Ҡайһы бер әҫәрҙәре урыҫ теленә тәржемә ителгән.

 Гәзит һәм журналдарҙа баҫылған әҫәрҙәре 
 Ғаләм-күңелдәрҙе айҡар өсөн… (Шиғыр шәлкеме) — «Башҡортостан» гәзите, 2015, 10 октябрь«Башҡортостан» гәзите, 2015, 10 октябрь .

 Әҙип ваҡытлы матбуғатта 
 Рәшит Шәкүр. Тура ҡарап заман күҙҙәренә. «Башҡортостан» гәзите, 2015, 20 ноябрь«Башҡортостан» гәзите, 2015, 20 ноябрь .
 Романов В. Живой родник творчества Фирдаус Башировой (К юбилею известной поэтессы и общественного деятеля) — «Башинформ» мәғлүмәт агентлығы, 2015, 14 октябрь.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған мәҙәниәт хеҙмәткәре
 Башҡортостандың Халыҡтар дуҫлығы ордены
 «КАМАЗ»-ды төҙөү ударнигы
 Татарстан Республикаһының Почёт грамотаһы
 «Ҡазан ҡалаһының 1000 йыллығы иҫтәлегенә» миҙалы

 Өҫтәмә мәғлүмәт 
 Ире Бәширов Йәдкәр Әхәт улы (11.06.1942), сығышы менән Башҡортостандың Көйөргәҙе районы Аллабирҙе ауылынан, хужалыҡ эшмәкәре, рәссам һәм ғалим-социолог, башҡорт халҡының тарихына арналған фәнни-популяр китаптар авторыСайт «Лайвлиб». Ядкар Баширов — об автореО родном крае с любовью рассказал в своей книге наш земляк Ядкар Баширов Ядгар Баширов: «У моего народа — богатая история, глубокие корни». ИА «Башинформ», 23 августа 2021 года.

 Иҫкәрмәләр 

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1 
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.

 Һылтанмалар 

 Башҡортостан Республикаһының Әхмәтзәки Вәлиди исемендәге Милли китапханаһының электрон бүлегендә башҡорт телендәге әҫәрҙәре

Категория:Ишембай районында тыуғандар
Категория:Башҡорт шағирҙары
Категория:Башҡорт яҙыусылары
Категория:Башҡортостандың атҡаҙанған мәҙәниәт хеҙмәткәрҙәре
Категория:Башҡортостан Яҙыусылар союзы ағзалары
Категория:Әхмәтзәки Вәлиди исемендәге 2-се Башҡорт гимназия-интернаты